২০১৫ সালের ২ জুন শাস্তিস্বরূপ তাকে ‘চিফ পার্সার’ থেকে ‘ফ্লাইট পার্সার’ পদে পদাবনতির (ডিমোশন) নির্দেশ দেওয়া হয়। তবে বিমান বাংলাদেশ এয়ারলাইনসের প্রশাসন পরিদপ্তর ও তদন্ত শাখার ওই প্রতিবেদন উপেক্ষা করে ২০১৬ সালের ডিসেম্বর মাসে রনজুকে বিমানের ম্যানেজার পদে পদোন্নতি দেওয়ার জন্য সাক্ষাৎকার নেওয়া হয়। বিমানের এইচআর পলিসি অনুযায়ী একই পদে তিন বছর থাকার পর কোনো ব্যক্তিকে ঊর্ধ্বতন পদে পদোন্নতি দেওয়া হয়। রনজুকে মাত্র ৯ মাসের মাথায় ২০১৭ সালের মার্চে ম্যানেজার ডিজিএম পদে পদোন্নতি দেয় বিমান কর্তৃপক্ষ।